Temsîlkaranê sazî, dezge, partî û organîzasyonanê Kurdan seba bewlîkerdişê tewirê xo yê neteweyîyî binê banê KNK’yî de Klubê Çapemenîye yê Brukselî de cemêyayî.
Kombîyayîş de do îşxalkarîya Tirkî bêro munaqeşekerdene, razînêbîyayîşî bêrê ramotene û do cehd bêro kerdene ke tewirêko hempar bêro bewlîkerdene.
Hemsereka KNK’yî Nîlufer Koçe destpêkê kombîyayîşî de qisey kerd û vat, “ez umîdwar a ke kombîyayîş do hemra Dîyar Xerîbî (Helmet) rê bibo cewab. Bi şehadetê hemra Helmetî, yeno dîyene ke amacê hêrişan Başûrê Kurdistanî yo.” Koçe bale ante serê nê çîyî ke dewleta Tirkî wazena mabênê Kurdan de şer vejo û vat ke “Ganî Kurdî hemverê polîtîkayanê dewleta Tirkî stratejîk tê bigêrê.”
Kombîyayîş dewam keno.
